તો આઈ.ક્યુ.નું લેવલ એવરેજ પાકિસ્તાની જેટલું જ હશે ! જસ્ટ કિડિંગ. ભારત-પાકિસ્તાનનાં ક્રિકેટ મેચનું પરિણામ આવી જશે. પણ કમનસીબે પાકિસ્તાનનું રિઝલ્ટ આવતું નથી. જગત આખાના ત્રાસવાદી ત્સુનામીનું એપિસેન્ટર બનેલા પાકિસ્તાનમાં ભયાનક અરાજકતા છે. જે કોઈ સમજદાર લોકો છે, એ પાકિસ્તાનને બદલે બહાર સેટલ થાય છે. નૂરજહાંબેગમે દાયકાઓ પહેલા ભારતના એક કાર્યક્રમમાં કહેલું એમ ‘મેરે પર જીતના ઉનકા હક હૈ (પાકિસ્તાનીઓ), ઈતના હી આપકા હક હૈ (હિન્દુસ્તાનીઓ).’ આજે ય આતીફ અસલમથી અદનાન સામી, વીણા મલિકથી રાહત ફતેહઅલી ખાનને ભારતમાં જેટલી મોકળાશ અને મહેમાનગતિ મળે છે, એટલી પાકિસ્તાનમાં નથી મળતી. મજહબી પરંપરાઓના બંધન નીચે કચડાતા આઘુનિક મિજાજના યંગસ્ટર્સની ધૂટન મોહાલીથી મોહેં-જો-દરો સુધી સરખી જ છે.